Diari Oficial de la Generalitat Valenciana


Sumari del DOGV 5148, del 02-12-2005 (2005/13821)

RESOLUCIÓ de 24 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal de Moncofa i es delimiten les àrees de protecció i d'especial vigilància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13434


Data del document
:   24-11-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Moncofa
    * malaltia vegetal
    * arboricultura
    * tractament fitosanitari

RESOLUCIÓ de 24 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal de Moncofa i es delimiten les àrees de protecció i d'especial vigilància. [2005/13626]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca a les palmeres i l'expansió de la qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. Amb este objecte, la Conselleria d'Agricultura, Pesca i Alimentació va publicar l'Orde de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a la seua eradicació i control. L'Orde de 7 de novembre de 2005, modifica parcialment l'Orde de 24 de febrer.
  
Atés que, en l'article 7 i en la primera disposició final de l'esmentada orde s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment del que esta establix, resolc:
  
Primer
  
Declarar l'existència d'un focus de Rhynchophorus ferrugineus al terme municipal de Moncofa (Castelló).
  
Segon
  
Establir una àrea de protecció en un cercle de 5 km de radi al voltant del punt situat a l'avinguda Mare Nostrum, 217 i de coordenades UTM ED50: B=985232 B=4410025.
  
Tercer
  
Establir una àrea d'especial vigilància en la corona circular compresa entre els radis de 5 i 10 km al voltant de l'anteriorment mencionat punt.
  
Quart
  
El moviment i tractament de les palmeres en estes àrees queda sotmés al que disposen les ordes de 24 de febrer de 2004 i de 7 de novembre de 2005.
  
La present resolució no posa fi a la via administrativa i contra esta es pot interposar recurs d'alçada, en el termini d'un mes des de la publicació en el Diari Oficial de la Generalitat Valenciana, davant del secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.